b'\n_START_ARTICLE_\nSolomon Asch\n_START_PARAGRAPH_\nSolomon E. Asch (14. syyskuuta 1907 \xe2\x80\x93 20. helmikuuta 1996) oli yhdysvaltalainen psykologi ja sosiaalipsykologian pioneeri._NEWLINE_H\xc3\xa4n syntyi Varsovassa Puolassa. 1920 h\xc3\xa4n muutti Yhdysvaltoihin, miss\xc3\xa4 h\xc3\xa4n suoritti New Yorkin yliopistossa alemman korkeakoulututkinnon. Ylemm\xc3\xa4n tutkinnon h\xc3\xa4n suoritti Columbian yliopistossa 1930 ja tohtorin tutkinnon 1932. Asch toimi psykologian professorina Swarthmoren yliopistossa 19 vuotta. Siell\xc3\xa4 h\xc3\xa4n ty\xc3\xb6skenteli muun muassa Wolfgang K\xc3\xb6hlerin kanssa._NEWLINE_Asch tuli kuuluisaksi 1950-luvulla kokeista, jotka osoittivat, miten sosiaalinen paine saa ihmisen uskomaan selv\xc3\xa4sti v\xc3\xa4\xc3\xa4r\xc3\xa4n n\xc3\xa4kemyksen oikeaksi._NEWLINE_Asch innoitti kiistanalaista psykologia Stanley Milgramia ja valvoi h\xc3\xa4nen tohtorinv\xc3\xa4it\xc3\xb6st\xc3\xa4\xc3\xa4n Harvardin yliopistossa.'